Legal Document

Category: 43

Text:
51. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Ε4/2033/Φ.Ι της 3/9 Μαΐου 1988 (ΦΕΚ Β΄276) Τροποποίηση και συμπλήρωση της Ε4/4359/87 απόφασης Υπουργ. Εμπορίου «περί εξαγωγής χωρίς συν/κές διατυπώσεις κ.λπ». Έχοντες υπόψη τις διατάξεις: 1.Του Νόμ. 936/79 «Περί τροποποιήσεως και συμπληρώσεως των περί εξωτερικού εμπορίου διατάξεων». 2.Του Νόμ. 1558/85 «Περί Κυβέρνησης και Κυβερνητικών Οργάνων». 3.Του Νόμ. 1266/82 «Περί οργανώσεων άσκησης της νομισματικής, πιστωτικής και συναλλαγματικής πολιτικής και άλλες διατάξεις». 4.Του Π.Δ. 437/85 «Περί καθορισμού και ανακατανομής των αρμοδιοτήτων των Υπουργείων». 5.Του Π.Δ. 456/85 «Περί μεταφοράς αρμοδιοτήτων, Υπηρεσιών και Προσωπικού στο Υπουργείο Εμπορίου από το Υπουργείο Εθνικής Οικονομίας». 6.Της απόφασής μας Ε4/4359/15.6.87 «Περί εξαγωγής χωρίς συναλλαγματικές διατυπώσεις, μεταφόρτωσης, επανεξεγωγής, κ.λπ. εμπορευμάτων, αποφασίζουμε: Η τροποποίση και συμπλήρωση της Απόφασής μας Ε4/4359/15.6.87, ως εξής: Ανατίθεται στιςΤελωνιακές Αρχές να επιτρέπουν την εξαγωγή, χωρίς συναλλαγματικές διατυπώσεις, προϊόντων εγχώριας προέλευσης στους κατόχους διαβατηρίων των Κρατών-μελών της ΕΟΚ, που επισκέπτονται τη χώτα μας. Η εν λόγω εξαγωγή θα επιτρέπεται με την επίδειξη στις Τελωνιακές Αρχές τιμολογίου ή απόδειξης ή δελτίου λιανικής πώλησης και στη συναποκόμιση και στην αποστολή των εξαγόμενων ειδών από τους ενδιαφερόμενους. Η απόφαση αυτή παρούσα που ισχύει από την υπογραφή της, να δημοσιευθεί στην Εφημερίδα της Κυβερνήσεως. - 755 11.Ζ.β.50-51 Οργάνωση εξωτερικού εμπορίου